kalixlouiis/myanmar-wikipedia-corpus huggingface dataset:
၁၈၈၆ အင်္ဂလိပ်အစိုးရလက်ထက်တွင် ကွေ့ကုန်းရွာ၊ ဘုရားရိုးကျောင်းအနီးရှိ ဥသျှစ်ကုန်းရွာ၊ မြင်သာကျောင်းမြောက်ဘက်ရှိ လယ်သစ်ကုန်းရွာ၊ ဘုရားကုန်းဘုရားတောင်ဘက်ရှိ တပင်ရွာ၊ ရွာကုန်းရွာ အစရှိသည့် ရွာငါးရွာစုပေါင်း၍ မြန်မာအမည် ကွေ့ကုန်း ၊ အင်္ဂလိပ်အမည် ဂွီးကွန်း(Gwekon)ဟူ၍ ကွေ့ကုန်းရွာသစ်ကြီးကို ပြင်ဆင်ဖွဲ့စည်းခဲ့သည်။
ဂွေးကုန်းဟူသော အမည်သည် ကွေ့ကုန်းအား အင်္ဂလိပ်အခေါ် ဂွီးကွန်း(Gwekon)မှ ဆင့်ကဲပြောင်းလဲလာသည်ဟုလည်း ယူဆနိုင်သည်။
၁၉၉၀ တစ်ဝိုက်အထိ ကွေ့ကုန်းနှင့် ဂွေးကုန်းအမည်နှစ်မျိုးအသုံးပြုကြပြီး ၂၀၀၀ ပတ်ဝန်းကျင်တွင် ဂွေးကုန်းအမည်မှာ တရားဝင်ဖြစ်လာခဲ့သည်။
၁၉၉၁ တံတားဦး-မြို့သာ မီးရထားလမ်းဖောက်လုပ်ပြီးနောက် ဂွေးကုန်းဘူတာအား "ပြည်သာယာ"ဟူ‌သော အမည်သစ်နှင့် ဖွင့်လှစ်ခဲ့သဖြင့် ပြည်သာယာ၊ကွေ့ကုန်း အမည်များသည် ဂွေးကုန်းကျေးရွာ၏ အမည်ခွဲများဖြစ်သည်။
လူမှုပထဝီဝင် လူဦးရေနှင့် လူမျိုးများ ဂွေးကုန်းကျေးရွာအုပ်စုတွင် ဗမာလူမျိုး အများအပြားနေထိုင်သည်။
၉၉.၉၈% သည် ဗမာလူမျိုးများဖြစ်၍ ၀.၀၂% သည် အခြားတိုင်းရင်းသားများ ဖြစ်သည်။
ဘာသာစကားသုံးစွဲမှု ဂွေးကုန်းကျေးရွာတွင် နေထိုင်သူများကို ဂွေးကုန်းသားများဟုခေါ်ဆိုပြီး ၎င်းတို့သည် တိဘက်-မြန်မာအုပ်စုတွင်ပါဝင်သော ပျူလူမျိုး၊သက်လူမျိုး၊ကမ်းယံ အစရှိသည်တို့နှင့် အဆက်အနွယ်ဖြစ်သည်။
ဂွေးကုန်းသားများသည် အခြား ဗမာ(မြန်မာ)အစုဝင်များနှင့် ဘာသာစကားအသုံးအနှုန်းကွာခြား၍ မြန်မာဘာသာစကား၏ ထားဝယ်သား၊ဘိတ်သားဒေသိယစကားသံနှင့်ခပ်ဆင်ဆင်တူသည်။
ဂွေးကုန်းသားများသည် မြန်မာဘာသာစကား၏ ဂွေးကုန်း‌သားစကားသံထွက်ကို အသုံးပြုကြသည်။
ဂွေးကုန်းဒေသိယစကားလုံးစစ်စစ်များမှာ သတိရတယ် - ဇဒိရဓျာယ်(Zadī rå dral) ဘယ်သူလဲ- ဘဇူလဲ ( Bàzú lal) သား- လူလေး(Lûlē) ကျောင်း-က္လောင်း(ကလောင်း)( Kãlûō) တုတ်ချောင်း- ဒုတ်ခ္လောင်း(ဒုတ်ခလောင်း) ( Düõkalô) လွမ်းတယ် - လွန်းဆာမ( Luñhsàmå) ဘုန်းကြီး - ဖုမ်းညီး( hpuñ nyī) ပျော့တယ် -ဗြော့စိ (?) ရယ်စရာပြော - အရွှတ်အရှော်ပြော(?) ကိစ္စမရှိဘူး- ကိစ္စနမရှိ(keîsama hì) အမေ- မိဂင်(Mïgin) ယခု - အဂု( Ah gu) မနက်ဖြန်- နက်ဖန်ဂါ( Natpangå) သန်းဘက်ခါ- ဇဘက်ဂါ(jabatgå) တကယ်လား- အဟုတ်လား(ahotelà) လူဦးရေနှင့်အိမ်ခြေ ခုနှစ်အိမ်ခြေလူဦးရေ+-%၁၉၇၃၂၅၀၄၅၆၁၉၈၆၂၇၆၅၀၁၇.၇၇%၂၀၀၂၃၃၉၁၀၀၀၁၃.၃၉%၂၀၁၄၄၉၆၁၉၇၄၂၄.၇%၂၀၁၈၅၂၀၂၁၈၆၂၇.၀၆%၂၀၁၉၅၃၂၂၂၉၇၂၈.၂၉% အုပ်ချုပ်ရေး ဂွေးကုန်းရွာသည် ဂွေးကုန်းကျေးရွာအုပ်စု၏ အုပ်ချုပ်ရေးရုံးစိုက်ရာ ကျေးရွာဖြစ်သည်။
အားကစား ရာဇဌာနီအားကစားကွင်းသည် ဂွေးကုန်းကျေးရွာပိုင် အာကစားကွင်းဖြစ်ပြီး အထက ဂွေးကုန်းတွင် တည်ရှိသည်။
ဂွေးကုန်းလူငယ်ဘောလုံးအသင်း၏ အိမ်ကွင်းလည်းဖြစ်သည်။
မြို့နယ်/ကျေးရွာအုပ်စု ချစ်ကြည်ရေးဖလားအားကစားပွဲများကို ရာဇဌာနီအားကစားကွင်း၌ နှစ်စဉ်ကျင်းပသည်။
ပွဲတော်များ ဂွေးကုန်းရွာတွင် ဗုဒ္ဓဘာသာ မြန်မာလူမျိုးများ အများစုနေထိုင်၍ ဘုရားပွဲလမ်းသဘင်များ ပေါများသည်။
ဂွေးကုန်းဒေသရှိ ပွဲတော်များမှာ မြန်မာ့နှစ်သစ်ကူး နှစ်ဦးဆွမ်းလောင်းပွဲ၊ ကဆုန်ညောင်ရေသွန်းပွဲ၊ ဗုဒ္ဓပူဇနိယ ဘုရားပွဲ၊ ဂွေးကုန်းတောင်ပိုင်းကထိန် ၊ဂွေးကုန်းမြောက်ပိုင်းကထိန်၊ ပရိယတ္တိသာသနာဓိက စာမေးပွဲ၊ အသံမစဲမဟာပဌာန်းရွတ်ဖတ် ပူဇော်ပွဲနှင့် နှစ်သစ်ကူး သက်ကြီးပူဇော်ပွဲများဖြစ်သည်။
မြန်မာ့နှစ်သစ်ကူး နှစ်ဦးဆွမ်းလောင်းပွဲကို နှစ်စဉ် မြန်မာနှစ်ဆန်း ၄ ရက်နေ့တွင် ကျင်းပသည်။
ကဆုန်ညောင်ရေသွန်းပွဲကို သမိုင်းဝင် ရေမြိုဝ်ဘုရားတွင် ကဆုန်လပြည့်နေ့ နံနက်ပိုင်းတွင် ကျင်းပသည်။
ရေမြိုဝ်ဗုဒ္ဓပူဇနိယ ဘုရားပွဲတော်ကို နှစ်စဉ် ဝါခေါင်လဆုတ် ၇ ရက်နှင့် ၈ ရက်နေ့များတွင် ကျင်းပသည်။
ဂွေးကုန်းတောင်ပိုင်းကထိန်ကို နှစ်စဉ် တန်ဆောင်မုန်းလဆန်း ၇ ရက်နှင့် ၈ ရက်နေ့များတွင်လည်းကောင်း၊ ဂွေးကုန်း မြောက်ပိုင်းကထိန်ကို နှစ်စဉ်တန်ဆောင်မုန်းလဆန်း ၁၃ ရက်နှင့် ၁၄ ရက်များတွင်လည်းကောင်း ကျင်းပသည်။
တံတားဦးမြို့နယ်လုံးဆိုင်ရာ ပရိယတ္တိသာသနာဓိက စာမေးပွဲကို ဇီးကန်ရွာ ကျွန်းဦးကျောင်းဆရာတော် ဦးစန္ဒိမာ၏ ဦးဆောင်မှုဖြင့် ၁၃၃၉ ခု ပြာသိုလဆန်း မှ စ၍ ယနေ့တိုင် ကျင်းပခဲ့သည်။
အသံမစဲမဟာပဌာန်းရွတ်ဖတ်ပူဇော်ပွဲကို ၂၀၁၄ မတ်လတွင် စတင်ကျင်းပခဲ့သည်။
နှစ်သစ်ကူး သက်ကြီးပူဇော်ပွဲကို ၁၉၇၈ ခုနှစ် သင်္ကြန်ကာလတွင် ပထမအကြိမ်အဖြစ် ကျင်းပခဲ့သည်။
ပညာရေး အခြေခံပညာ အထက ဂွေးကုန်း ကျန်းမာရေး ကျေးလက် ကျန်းမာရေးဌာနခွဲ-ဂွေးကုန်း စီးပွားရေး ဂွေးကုန်းအုပ်စု ကျေးရွာလူထု၏ ၅ ပုံ ၂ပုံမှာလယ်ယာလုပ်ငန်းကို အဓိကလုပ်ကိုင်ပြီး ကျန် ၃ ပုံမှာ လုပ်ငန်းမျိုးစုံလုပ်ကိုင်သည်။
ဂွေးကုန်းနေပြည်သူတို့သည် အောက်ပါလုပ်ငန်းများကို အဓိကလုပ်ကိုင်သည်။
ယက္ကန်းလုပ်ငန်း ကား/ဆိုင်ကယ်ဝပ်ရှော့များ စားသောက်ဆိုင်များ ကုန်စုံဆိုင်များ ရွှေချည်ငွေချည်ထိုးလုပ်ငန်းများ ထန်းလျက်ချက်လုပ်ငန်းများ ဘာသာရေးအဆောက်အဦးများ ဂွေးကုန်းတောင်ပိုင်းတွင် ထုံးဘိုကျောင်းတိုက် စိတ္တသုခ ကံရှည်ကျောင်းတိုက် အေးစေတီ ဖိုးပိန်ရိုး တောရကျောင်း ကျောက်သာယာ သာသနာ့နယ်မြေ ဘုရားရိုး သီလရှင်ကျောင်း ဂွေးကုန်းမြောက်ပိုင်းတွင် ရွာနီး ပရိယတ္တိ စာသင်တိုက် ကမ်းပါးစောက် ရွှေစေတီရိပ်သာ မြင်သာကျောင်းတိုက်များ ဘုရားလေးချောင် အထင်ကရနေရာများ အလောင်းစည်သူမင်းကြီး တည်ထားခဲ့သော သမိုင်းဝင် ရေမြိုဝ်ဘုရားကြီး အောင်တော်မူ စေတီတော်မြတ်ကြီး ကိုးကား ကဏ္ဍ:မန္တလေးတိုင်းဒေသကြီးရှိ ရွာများ။
ဧည့်သည်များ ( ဟန်းဂု : 손(ဆွန်း)၊ အင်္ဂလိပ် : the guest၊ မူရင်းမြန်မာပြန် : ဧည့်သည်) သည် ၂၀၁၈ ခုနှစ် တောင်ကိုရီးယား ဇာတ်လမ်းတွဲတစ်ပုဒ်ဖြစ်ပြီး အပိုင်း (၁၆) ပိုင်း ပါဝင်သည်။
ဇာတ်လမ်းတွင် အပနှင်ခြင်းများ၊ သဘာဝလွန်ဇာတ်ဝင်ခန်းများဖြင့် ဖွဲ့စည်းထားသည်။
ဇာတ်လမ်းတွင် အဓိကဇာတ်ကောင် သုံးဦးအဖြစ် ကင်ဒုံဝတ်၊ ကင်ဂျေဝတ် နှင့် ဂျောင်အွန်းချယ် တို့ကပါဝင် သရုပ်ဆောင်ထားသည်။
ဤဇာတ်လမ်းတွဲကို မြန်မာနိုင်ငံတွင် MRTV-4 ရုပ်သံလိုင်း ၌ ၂၀၁၉ခုနှစ် ဖေဖော်ဝါရီလတွင် စတင်ပြသခဲ့သည်။
ရှင်စာရိန္ဒာသဘ (၁၂၂၉ − ၁၃၁၈) သည် “ဘုရားကြီးဆရာတော်” ဟု ထင်ရှားခဲ့သည့် ကျမ်ပြုဆရာတော် ဖြစ်သည်။
ဘဝ ဆရာတော်ကို ၁၂၂၉ ခုနှစ်၊ သီတင်းကျွတ်လဆုတ် ၃ ရက် အင်္ဂါနေ့တွင် ဟင်္သာတခရိုင်၊ သရဝေါရွာကြီးတွင် ဖွားမြင်ခဲ့သည်။
ငယ်မည်မှာ မောင်ယုန် ဖြစ်သည်။
မိဘနှစ်ပါးမှာ ဦးပုဏ္ဏား − ဒေါ်ဥ ဖြစ်သည်။
သာရဝေါကျောင်းတိုက် အရှင်ကလျာဏတိဿမထေရ်ထံတွင် စာပေများ သင်ကြားခဲ့သည်။
ထို့နောက် ဟင်္သာတမြို့၊ လယ်တီကျောင်းတိုက် ရှင်သာဂရဗုဒ္ဓိထံတွင် ဆက်လက်ကာ ပညာသင်ကြားလျက် သာမဏေဝတ်ခဲ့သည်။
“ရှင်စာရိန္ဒာသဘ” ဟူသည့် ဘွဲ့ကို ခံယူခဲ့သည်။
ထို့နောက် မိမိ၏ ဆရာတော်နှင့် အတူ ဓနုဖြူမြို့သို့ ကြွရောက်ခဲ့သည်။
၁၂၄၈ ခုနှစ်တွင် ဟင်္သာတလယ်တီကြီးတိုက်၌ ရဟန်းဘောင်သို့ တက်ရောက်ခဲ့သည်။
ထို့နောက်တွင် ရန်ကုန်မြို့၊ နော်မံကျောင်းကြီးတိုက်တွင် ဆက်လက်ကာ ပိဋကတ်စာပေများကို သင်ယူခဲ့သည်။
၁၂၈၀ ပြည့်နှစ်တွင် ဟင်္သာတမြို့၊ ဘုရားကြီးကျောင်းတိုက်တွင် သီတင်းသုံးခဲ့ပြီး “သီရိစာရိန္ဒာသဘတိပိဋကဉာဏရံသီ” ဟူသည့် သံဃဒတ္တိယဘွဲ့တံဆိပ်ကို ရခဲ့သည်။
ဆရာတော်သည် ၁၂၉၀ ပြည့်နှစ်တွင် အဂ္ဂမဟာပဏ္ဍိတဘွဲ့တံဆိပ်ကိုလည်း ရခဲ့သည်။
၁၃၀၄ ခုနှစ်မှစကာ မဟာဒွါရနိကာယ ပဌမ မဟာနာယက သာသနာပိုင်အဖြစ် ဆောင်ရွက်ခဲ့သည်။
ဂျပန်ခေတ်တွင် နိုင်ငံတော်ဩဝါဒစရိယဆရာတော်အဖြစ် တင်မြှောက်ခြင်း ခံခဲ့ရသည်။
ပြည်ထောင်စုခေတ်တွင် မြန်မာနိုင်ငံ ပါဠိဘာသာ ပညာရေးအဖွဲ့၏ နာယကအဖွဲ့ဥက္ကဋ္ဌဆရာတော်အဖြစ် တင်မြှောက်ခြင်း ခံခရသည်။
၁၃၁၅ ခုနှစ်တွင် အဘိဓဇမဟာရဋ္ဌဂုရုဘွဲ့တံဆိပ်တော်ကို ရှေးဦးဆုံး ရခဲ့သည်။
အဂ္ဂမဟာပဏ္ဍိတဘွဲ့တံဆိပ်ကိုလည်း ထပ်မံခံယူခဲ့ရသည်။
၁၃၁၈ ခုနှစ်တွင် ဆဋ္ဌသံဂီတိဩဝါဒစရိယသံဃနာယကဘွဲ့တံဆိပ်တော်ကို ရခဲ့သည်။
ပျံလွန်တော်မူခြင်း ဆရာတော်သည် ၁၃၁၈ ခုနှစ်၊ တပေါင်းလဆန်း ၁၁ ရက်နေ့တွင် ပျံလွန်တော်မူခဲ့သည်။
ကျမ်းများ ပြုစုခြင်း ဆရာတော်သည် အောက်ပါကျမ်းများကို ရေးသားပြုစုတော်မူခဲ့သည်။
အမတမဂ္ဂနိဒ္ဒေသကျမ်း၊ ၂။
လောကစက္ခုကျမ်း၊ ၃။
ဓာတွတ္တယောဇနာကျမ်း၊ ၄။
ဂီဟိဝိနယကျမ်း၊ ၅။
သဗ္ဗညုတဉာဏ်တော်အဆုံးအဖြတ်၊ ၆။
ဓာတုမနသိကာရရှုဖွယ်၊ ၇။
သာသနာလျှောက်ထုံး၊ ၈။
သစ္စာပြုစာတမ်း၊ ၉။
ဗြဟ္မဝိဟာရကမ္မဋ္ဌာန်းပွားနည်း၊ ၁၀။
အာဇီဝဋ္ဌမကသီလအဆုံးအဖြတ်၊ ၁၁။
နိဓိကဏ္ဍသုတ်အတ္ထယောဇနာ၊ ၁၂။
သန္ဓိကပ္ပပဒဝိစယပကာသနီ၊ ၁၃။
သတ္တဋ္ဌာနဝန္ဒနာဒိဒီပကကျမ်း၊ ၁၄။
ဥပေါသထဝိနိစ္ဆယ၊ ၁၅။
ဝိနယသင်္ခေပစာတမ်း၊ ၁၆။
ကမ္မဝါစာသဝနုစ္စာရဏဝိနိစ္ဆယ၊ ၁၇။
လောကဝဍ္ဎနစာတမ်း၊ ၁၈။
ဓမ္မဒေသနာနယပကာသနီ၊ ၁၉။
ကပ္ပါဒိဝိနိစ္ဆယကျမ်း၊ ၂၀။
ဓာတုသင်္ခေပဘေသဇ္ဇကျမ်း၊ ၂၁။
ပဒမာလာ ဓာတုမာလာဒိဒီပကကျမ်း၊ ၂၂။
မြန်မာဘာသာမေတ္တာပို့စာတမ်း၊ ၂၃။
ဝိဟာရသန္တကာဒိဝိနိစ္ဆယကျမ်း၊ ၂၄။
ဘဂျဝန္ဒနာဒိဒီပကကျမ်း၊ ၂၅။
သုသန္နိစယအလင်္ကာကျမ်း၊ ၂၆။
သီမဝိနိစ္ဆယစာတမ်း။
ဗိုလ်မှူးကြီး ကျော်ဇေယျ သည် တနင်္သာရီတိုင်းဒေသကြီး အစိုးရအဖွဲ့တွင် လုံခြုံရေးနင့်နယ်စပ်ရေးရာဝန်ကြီးအဖြစ် တာဝန်ယူနေသော တပ်မတော်အရာရှိတစ်ဦးဖြစ်သည်။
ဝန်ကြီးချုပ်ဟောင်း ဒေါက်တာလဲ့လဲ့မော်ကို ကော့သောင်းမြို့တွင် ထိန်းသိမ်းပြီးနောက် လစ်လပ်နေသော ဝန်ကြီးချုပ်နေရာကို အခြေခံဥပဒေအရ တာဝန်ယူခဲ့သည်။
နောက်တစ်နေ့တွင် နိုင်ငံတော် သမ္မတရုံးမှ တိုင်းဒေသကြီး သယံဇာတနှင့် ပတ်ဝန်းကျင်ထိန်းသိမ်းရေး ဝန်ကြီး ဦးမြင့်မောင်ကို ယာယီဝန်ကြီးချုပ်အဖြစ် ခန့်အပ်ခဲ့သည်။
၂၀၂၁ခုနှစ် အာဏာသိမ်းမှုဖြစ်ပွားပြီး ဖွဲ့စည်းခဲ့သည့် တနင်္သာရီတိုင်းဒေသကြီး စီမံအုပ်ချုပ်ရေးကောင်စီတွင် အဖွဲ့ဝင်ဖြစ်လာခဲ့ပြီး ၂၀၂၁ခုနှစ် ဩဂုတ်လ ၁ရက်နေ့တွင် မူလစစ်ဘက်တာဝန်များကို ပြန်လည်ထမ်းဆောင်စေခဲ့သည်။
တပ်မတော်နှင့် အစိုးရအဖွဲ့ဝင် ဗိုလ်မှူးကြီး ကျော်ဇေယျသည် ထားဝယ်မြို့ ဇာတိဖြစ်ပြီး တနင်္သာရီတိုင်းဒေသကြီး ခမောက်ကြီးမြို့နယ် အခြေစိုက် အမှတ် (၂၀) စစ်ဆင်ရေးကွပ်ကဲမှုဌာနချုပ်တွင် ဗျူဟာမှူးတာဝန်ထမ်း ဆောင်ပြီးနောက် ပလောက်မြို့နယ်ရှိ အမှတ် (၁၂) တပ်မတော် တန်းမြင့်လေ့ကျင့်ရေးကျောင်း၌ ဒုတိယကျောင်းအုပ်နှင့် နည်းပြ အရာရှိချုပ် တာဝန်ထမ်းဆောင်ခဲ့ဖူးသည်။
ယင်းမှတစ်ဆင့် တနင်္သာရီတိုင်းဒေသကြီး လုံခြုံရေးနှင့် နယ်စပ်ရေးရာဝန်ကြီးဖြစ်လာသူဖြစ်သည်။
အောင်သစ်လွင် (၂၁ ဖေဖော်ဝါရီ ၂၀၁၇) "တနင်္သာရီတိုင်းဒေသကြီး နယ်လုံဝန်ကြီးအသစ် ဗိုလ်မှူးကြီးကျော်ဇေယျ ကျမ်းသစ္စာကျိန်ဆို"။
၇ ရက် နေ့စဉ်သတင်းစာ။
ယာယီဝန်ကြီးချုပ် အခြေခံဥပဒေအရ တိုင်းဒေသကြီး/ပြည်နယ်ဝန်ကြီးချုပ်နေရာ လစ်လပ်သွားလျှင် ဝန်ကြီးချုပ်၏ အလုပ်တာဝန်များကို သက်ဆိုင်ရာ လုံခြံရေးနှင့်နယ်စပ်ရေးရာဝန်ကြီးမှ အလိုအလျောက်တာဝန်ယူရမည် ဖြစ်သည်။
နိုင်ငံတော်သမ္မတမှ ယာယီဝန်ကြီးချုပ် ခန့်အပ်ခြင်းမပြုမီ (သို့မဟုတ်) ဝန်ကြီးချုပ်အသစ်ကို လွှတ်တော်က အတည်မပြုမီအထိ ဖြစ်သည်။
၂၀၁၉ ခုနှစ် မတ်လ ၁၀ ရက်နေ့တွင် ကော့သောင်းမြို့ခရီးစဉ်အတွင်း ဝန်ကြီးချုပ်ဒေါက်တာလံ့လဲ့မော်ကို ဖမ်းဆီးထိန်းသိမ်းခဲ့၍ ဗိုလ်မှူးကြီးကျော်ဇေယျမှာ ယာယီဝန်ကြီးချုပ်ဖြစ်ခဲ့သည်။
မတ်လ ၁၁ ရက်နေ့တွင် နိုင်ငံတော်သမ္မတရုံးမှ ဒေါက်တာလဲ့လဲ့မော်ကို တာဝန်မှရပ်စဲကြောင်းနှင့် သယံဇာတနှင့်ပတ်ဝန်းကျင်ထိန်းသိမ်းရေး ဝန်ကြီး ဦးမြင့်မောင်ကို ယာယီဝန်ကြီးချုပ်ခန့်အပ်ကြောင်း ထုတ်ပြန်ခဲ့သည်။
ထို့ကြောင့် ဗိုလ်မှူးကြီးကျော်ဇေယျသည် ဝန်ကြီးချုပ်အဖြစ် တစ်ရက်ကြာထမ်းဆောင်ခဲ့သည်။
ကိုးကား ကဏ္ဍ:တနင်္သာရီတိုင်းဒေသကြီးအစိုးရအဖွဲ့ ဝန်ကြီးများ Category:သက်ရှိထင်ရှားပုဂ္ဂိုလ်များ Category:မွေးဖွားခုနှစ် မသိရှိရသူများ (သက်ရှိထင်ရှားပုဂ္ဂိုလ်များ) ကဏ္ဍ:မြန်မာ စစ်ဖက်ဆိုင်ရာ လူပုဂ္ဂိုလ်များ။
ကန်မင်ဟွတ် (; ; ဇွန် ၂၈ ၊ ၁၉၉၁ မွေးဖွား) သည် တောင်ကိုရီးယား ဂီတပညာရှင်၊ အဆိုတော်၊ တေးရေးဆရာနှင့် သရုပ်ဆောင်ဖြစ်သည်။
သူသည် တောင်ကိုရီးယား ရော့ခ် အဖွဲ့ဖြစ်သည့် CNBLUE မှ drummer ဖြစ်သည်။
ရုပ်သံဇာတ်လမ်းများ နှစ်ခေါင်းစဉ်ဇာတ်ရုပ်ကွန်ရက်၂၀၁၀အဆင်ပြေပါတယ်၊ အဖေ့မိန်းကလေးဟွန်ယန်းဒိုSBS၂၀၁၁အသည်းကြိုးများယိုဂျွန်ဟီးMBC၂၀၁၂မိသားစုလေးနှင့် ကျွန်မယောက်ျားချာစီဂွန်KBS2၂၀၁၃အမွေခံများယွန်းချန်းယောင်းSBS၂၀၁၆ဖျော်ဖြေသူဂျိုဟာနူး၂၀၁၇ကျောင်း ၂၀၁၇ဂျွန်ဂျီအန် (cameo)KBS2သင်္ဘောဆေးရုံ (ရုပ်သံဇာတ်လမ်းတွဲ)(ဆည်းဆာရောက်လျှင်)ဂွတ်ဟွန်းMBC ကိုးကား Category:၁၉၉၁ မွေးဖွားသူများ Category:သက်ရှိထင်ရှားပုဂ္ဂိုလ်များ ကဏ္ဍ:တောင်ကိုရီးယား အမျိုးသား ရုပ်ရှင်သရုပ်ဆောင်များ။
ရွှေကြာ သည် ၂၀၁၈ ခုထွက် မြန်မာ ရုပ်ရှင်ဇာတ်ကား ဖြစ်သည်။
ငွေသော်တာ ရုပ်ရှင်အတွက် ပုညခင်၏ အရှေ့တံခါးအဝင် ဝတ္ထုကို ဝိုင်း ရိုက်ကူးသည်။
အလင်းရောင်၊ ဖွေးဖွေးနှင့် သင်ဇာဝင့်ကျော်တို့ အဓိကပါဝင်ထားသည်။
မတ်လ ၁၆ ရက်တွင် ရုံတင်သည်။
ရိုးလူ (၁၆ မတ် ၂၀၁၈) "ရွှေကြာ"။
အခရာ။
ဇာတ်လမ်းအကျဉ်း စံထားညိုမှာ ဟိုတယ်တစ်ခု၏ ဧည့်ခန်းတာဝန်ကျမန်နေဂျာ ဖြစ်သည်။
ရွှေကြာမှာ ထိုဟိုတယ်သို့ ဝင်ထွက်နေသည့် ပြည့်တန်ဆာ ဖြစ်သည်။
ရွှေကြာက စံထားညို၏ဘဝကို အားကျနေသော်လည်း စံထားညိုကမူ ရွှေကြာအား မနှစ်လို။
ပညာပေးဇာတ်လမ်းတိုများရိုက်သည့် ဒါရိုက်တာ သတိုးသိုက်သည် စံထားညို၏ ချစ်သူဖြစ်သည်။
ရဲလိုက်၍ပြေးသော ပြည့်တန်ဆာတစ်ဦးကို ကူရင်း ရွှေကြာနှင့် သတိုးသိုက် ရင်းနှီးသွားကြသည်။
၎င်းတို့နှစ်ဦး ခင်မင်နေကြမှန်း သိသည့်အခါ စံထားညို မပတ်သက်ရန် တောင်းဆိုသည်။
သတိုးသိုက်က နားချရာ စံထားညိုက ရွှေကြာအား မိတ်ဆွေအဖြစ် အသိအမှတ်ပြုလိုက်သည်။
သတိုးသိုက်က ပြည့်တန်ဆာအကြောင်း ပညာပေးဇာတ်လမ်းရိုက်ရန် ရွှေကြာအား ကမ်းလှမ်းသည်။
ပြီးစီးသော် ထိုဇာတ်ကားအား နော်ဝေသို့ သွားပြသည်။
ဆုနှင့် ထောက်ပံ့ငွေများ ရသည်။
ထိုငွေဖြင့် လူမှုကွန်ရက်ထောင်ကာ ပြည့်တန်ဆာများ အမှောင်လမ်းမှ လွတ်မြောက်စေရန် သတိုးသိုက်က ကြိုးပမ်းမည်ဖြစ်သည်။
ထိုကာလတွင် ရွှေကြာက စံထားညို အကူအညီဖြင့် မုန့်ဖုတ်ပညာသင်ကာ မုန့်ဖုတ်လုပ်ငန်းဖြင့် အသက်မွေးနေပြီ ဖြစ်သည်။
သတိုးသိုက် နော်ဝေမှ ပြန်လာ၍ စာနယ်ဇင်းတွေ့ဆုံပွဲလုပ်ရာ ရွှေကြာက ဧည့်သည်တော်အဖြစ် တက်ရသည်။
ထိုပွဲ၌ "ငါ လူရာဝင်ပြီ" ဟူသော အသိဖြင့် ပီတိဖြစ်ကာ တလှမ်းချင်း ဝင့်ဝင့်ကြွားကြွားဝင်လာသော ရွှေကြာအား တွေ့ရမည်ဖြစ်သည်။
ဇာတ်ဆောင်များ စံထားညို အဖြစ် သင်ဇာဝင့်ကျော် ရွှေကြာ အဖြစ် ဖွေးဖွေး သတိုးသိုက် အဖြစ် အလင်းရောင် ကိုးကား Category:မြန်မာ ရုပ်ရှင်ဇာတ်ကားများ Category:၂၀၁၈ ရုပ်ရှင်ဇာတ်ကားများ။
လှပ်၍ လွင့်သော သည် ၂၀၁၉ ခုထွက် မြန်မာ ရုပ်ရှင်ဇာတ်ကား ဖြစ်သည်။
စံပယ်ဖြူနု၏ လှပ်၍လွင့်သော ကမ္ဘာ ဝတ္ထုကို ဝိုင်း ဇာတ်ညွှန်းခွဲ ရိုက်ကူးသည်။
စံပယ်ဖြူနု။
"လှပ်၍လွင့်သော ကမ္ဘာ"။
ကံ့ကော်ဝတ်ရည် စာအုပ်တိုက်။
၂၀၁၆၊ အောက်တိုဘာ။
ကျော်ရဲအောင်၊ မို့မို့မြင့်အောင်၊ ဖွေးဖွေး၊ ခင်ဝင့်ဝါတို့ အဓိက ပါဝင်ထားကြသည်။
မတ်လ ၂၂ ရက်နေ့တွင် ရုံတင်သည်။
ဇာတ်လမ်းအကျဉ်း ဆယ်တန်းစာပြသော သာမန်မိန်းကလေး ငြိမ်းမှာ ရင်းနှီးသူဟူ၍ ဖခင် ဦးမောင်ပြေ၊ ဥက္ကာ၊ ဥက္ကာ၏အစ်မ မမသက်တို့သာ ရှိသည်။
တစ်နေ့သော် ဥက္ကာတို့အလှူ၌ မမသက်၏မိတ်ဆွေ ကြည်ပြာနှင့် ဆုံသည်။
ကြည်ပြာက ခင်ငြိမ်းချမ်းဖခင်မှာ သူ့မောင် တာရာကို သတ်သွားသည်ဟု ပြောလာသည်။
အဒေါ်ဖြစ်သူအား မေးရာ စွပ်စွဲခံရဖူးသော်လည်း ကွင်းလုံးကျွတ် လွတ်လာကြောင်း ပြောသည်။
ဖခင်၏ သိက္ခာအတွက် လွန်ခဲ့သော (၁၈) နှစ်က အမှုကို ငြိမ်းက ပြန်ဖော်ရန် ကြိုးစားတော့သည်။
ဦးမောင်ပြေ၏ မူလဌာနေမှာ ဘားအံဖြစ်သည်။
ထိုအရပ်၌ သစ်လုပ်ငန်းလုပ်ကာ နေသည်။
သူနှင့် အဆင်မပြေသူမှာ ကြည်ပြာနှင့် တာရာတို့၏ ဖခင် ဦးသက်ဆွေ ဖြစ်သည်။
ရန်ပုံငွေကိစ္စတစ်ခုနှင့် အဆင်မပြေဖြစ်ကြရာ ဦးမောင်ပြေက တာရာကို တမလွန်ပို့ကာ ဦးသက်ဆွေအား ရန်စသည်။
ခရိုင်တရားရုံး၌ ထောင် (၁၀) နှစ်ကျရန် အမိန့်ချသော်လည်း ပြည်နယ်၌ အယူခံဝင်ပြီးနောက် ငွေများငွေနိုင်ဖြစ်ကာ လွတ်သွားသည်။
အမှုပြီးနောက် ပြည်ဖုံးကားချသည့်အနေဖြင့် ရန်ကုန်သို့ ပြောင်းနေသည်။
ခံဖက်မှ ကြည်ပြာတို့မှာ်မကျေမချမ်းဖြင့် တနုံ့နုံ့ ခံစားရသည်။
ဦးမောင်ပြေမှာလည်း လိပ်ပြာမလုံ၍ တရှောင်ရှောင်ဖြစ်နေသည်။
အဖြစ်အပျက်စုံကို ငြိမ်း သိပြီးနောက် ဖခင်အပေါ်ထားသည့် သူ့အမြင်များ ပြောင်းသွားတော့သည်။
ကြည်ပြာမှာလည်း ငြိမ်း၏ အားထုတ်မှုကို ကျေနပ်ကာ ဦးမောင်ပြေအပေါ် ဥပက္ခာ ပြုနိုင်သွားသည်။
ဇာတ်ဆောင်များ မကြည်ပြာ အဖြစ် ခင်ဝင့်ဝါ (ငယ်ဘဝ)၊ မို့မို့မြင့်အောင် (ကြီးဘဝ) ခင်ငြိမ်းချမ်း (သို့) ငြိမ်း အဖြစ် ဖွေးဖွေး ဦးမောင်ပြေ အဖြစ် ကျော်ရဲအောင် တာရာ အဖြစ် နိုင်နိုင်းထက် ကိုးကား Category:မြန်မာ ရုပ်ရှင်ဇာတ်ကားများ Category:၂၀၁၉ ရုပ်ရှင်ဇာတ်ကားများ။
ရှင်ကေတုမာလာလင်္ကာရ(၁၂၂၈ − ၁၃၁၀) သည် “ရတနာဘုံပျံဆရာတော်” ဟု ထင်ရှားခဲ့သည့် ကျမ်းပြုဆရာတော် ဖြစ်သည်။
ဘဝ ဆရာတော်ကို ၁၂၂၈ ခုနှစ်၊ ကဆုန်လပြည့်ကျော် ၉ ရက်နေ့တွင် ပန်းတောင်းမြို့အပိုင် မြစိမ်းကျွန်းရွာကြီး၌ ဖွားမြင်ခဲ့သည်။
ငယ်မည်မှာ မောင်အောင်ကျော် ဖြစ်သည်။
မိဘနှစ်ပါးမှာ ဦးကြာနု − ဒေါ်ကောင်းသာ ဖြစ်သည်။
ငယ်စဉ်အခါက ကျီးသဲမြို့ သင်္ဂဇာဆရာတော်ကြီး၏ ပညာဆွေးနွေးဖက် ဖြစ်သည့် ချောင်းဒေါင့်ဆရာတော်ထံတွင် ပညာများ သင်ကြားခဲ့သည်။
၁၂၄၇ ခုနှစ်တွင် “ရှင်ကေတုမာလာလင်္ကာရ” ဟူသည့် ဘွဲ့ဖြင့် ရဟန်းပြုခဲ့သည်။
ထို့နောက်တွင် ရန်ကုန်မြို့၊ ဗဟန်းကျောင်းတော်ရာ ကျောင်းတိုက်၌ သီတင်းသုံးကာ ပုဇွန်တောင်နော်မံကျောင်းကြီးဆရာတော်၊ မော်လမြိုင်မြို့ သင်္ဂဇာဆရာတော်ကြီးနှင့် ဝဇီရာရာမ ဆရာတော်ကြီးတို့ထံတွင် စာပေများ သင်ကြားတတ်မြောက်ခဲ့သည်။
မဟာမြတ်မုနိဘုရားအမကြီး ဒေါ်ရွှေပွင့်က လျှောက်ထားသဖြင့် ရတနာဘုံမြင့်ကျောင်း၌ ၁၂၅၂ ခုနှစ်မှစ၍ ၁၂၆၂ ခုနှစ်တိုင်အောင် ၁၀ ဝါမျှ သီတင်းသုံးခဲ့သည်။
ထိုသို့ သီတင်းသုံးနေစဉ် ၁၂၅၇ ခုတွင် ပထမဆုံအကြိမ်ကျင်းပသသည့် ပါဠိပထမပြန်စာမေးပွဲကို အကျော်တန်းမှ အောင်မြင်ခဲ့သည်။
ထို့နောက်တွင် မန္တလေးမြို့နှင့် စစ်ကိုင်းတောင်ရတနာဘုမ္မိချောင်သို့ ရောက်နေသည့် ဆရာရင် ဝဇီရာရာမဆရာတော်ထံတွင် ပညာများ ဆက်လက်ကာ သင်ကြားခဲ့ပြီး ဇာတိ မြစိမ်းကျွန်း၌ နှစ်ဝါမျှ သီတင်းသုံးတော်မူခဲ့သည်။
ထို့နောက်တွင် ဦးညို − ဒေါ်ဒေါ်အိမ်တို့က ဆောက်လုပ်လှူဒါန်းခဲ့သည့် ရတနာဘုံပျံကျောင်းတိုက်၌ ၁၂၆၇ ခုနှစ်မှ ၁၂၈၇ ခုနှစ်တိုင် ၂၁ ဝါပတ်လုံး စာပေများ ပို့ချခဲ့သည်။
၁၂၈၈ ခုနှစ်တွင် မုဒုံမြို့အပိုင်၊ ဘဲ့ရမ်းရွာအနီး သဲဖြူစမ်းတောရကျောင်းသို့ ၁ ဝါမျှ ကြွရောက်ကာ သီတင်းသုံးခဲ့သည်။
ထို့နောက်တွင် ရတနာဘုံပျံကျောင်းတိုက်တွင်ပင် ဆက်လက်ကာ သီတင်းသုံးခဲ့သည်။
၁၂၉၂ ခုနှစ်တွင် “အဂ္ဂမဟာပဏ္ဍိတဘွဲ့တံဆိပ်တော်” ကပ်လှူခြင်း ခံခဲ့ရသည်။
၁၂၉၉ ခုနှစ်တွင် ကြအင်းနှင့် လောင်းကိုင်းအကြား ဒူးရင်းစမ်းတောရ၌လည်းကောင်း၊ ၁၃၀၀ ပြည့်နှစ်မှ ၁၃၀၃ ခုနှစ်တိုင် ခေါင်းဆေးကျွန်း၌လည်းကောင်း၊ ထို့နောက်တွင် ရတနာဘုံပျံကျောင်း၌ပင် သီတင်းသုံးတော်မူခဲ့သည်။
ပျံလွန်တော်မူခြင်း ပထမဆုံး အကျော်အောင်တော်မူခဲ့သည့် ရှင်ကေတုမာလာလင်္ကာရသည် ၁၃၁၀ ပြည့်နှစ်၊ ကဆုန်လဆန်း ၁၀ ရက်နေ့တွင် ပျံလွန်တော်မူခဲ့သည်။
နိဂ္ဂဟိတဝိမုတ္တဝိနိစ္ဆယ၊ ၂။
ဒါဌာဓာတုဝင်၊ ၃။
ကမ္မဝါစာဘဏတ္တဒီပနီ၊ ၄။
ဝိနယကောဝိဒ။
thumb|လာဘ်​ကောင် ရန်ကုန်တိုင်းခရီးသွားလုပ်ငန်းမြှင့်တင်ရေးအတွက် ကျင်းပပြုလုပ်သည့် အခမ်းအနားများ၊ ပြပွဲ၊ ပြိုင်ပွဲများ၊ နိုင်ငံတကာ ခရီးသွားပြပွဲ၊ ပြိုင်ပွဲများတွင် အသုံးပြုရန် ရန်ကုန်တိုင်းဒေသကြီးကို ကိုယ်စားပြုမည့် လာဘ်ကောင်ကို ပစ်တိုင်းထောင်အဖြစ် တိုင်း​ဒေသကြီးအစိုးရအဖွဲ့မှ ရွေးချယ်ထားခဲ့သည်။
ထို့​နောက် ပစ်တိုင်း​​ထောင်ရုပ်ကိုအ​ခြေခံ၍ ဒီဇိုင်းပြိုင်ပွဲကို ဝင်​ရောက်ယှဉ်ပြိုင်ရန် ဖိတ်​ခေါ်ခဲ့သည်။
ပြိုင်ပွဲ ပြိုင်ပွဲအစီအစဉ်များ ပြိုင်ပွဲအစီအစဉ်​ကြေညာခြင်း၃ ရက် ဒီဇင်ဘာလ ၂၀၁၈သတင်းစာ ရှင်းလင်းပွဲ၇ ရက် ဒီဇင်ဘာလ ၂၀၁၈၊​ ညနေ ၃ နာရီပြိုင်ပွဲဝင် ပုံစံ နောက်ဆုံး လက်ခံသည့် အချိန်၂၅ ရက် ဒီဇင်ဘာလ ၂၀၁၈၊ ညနေ ၄ နာရီလက်ခံရရှိသည့် ပြိုင်ပွဲဝင် ပုံစံများကို ထုတ်ဖော်ပြသခြင်း၂၆ ရက် ဒီဇင်ဘာလ ၂၀၁၈အများပြည်သူ ဆန္ဒမဲ လက်ခံရယူခြင်း၂၆ ရက် ဒီဇင်ဘာ ၂၀၁၈၊​ နံနက် ၉ နာရီ မှ၃၁ ရက် ဒီဇင်ဘာ ၂၀၁၈၊ ညနေ ၁၁ နာရီ ၅၉ မိနစ်အနိုင်ရသည့် ပြိုင်ပွဲဝင် ပုံစံကို ကြေညာခြင်း၁၁ ရက် ဇန်နဝါရီ ၂၀၁၉ဆုချီးမြှင့်ခြင်းနှင့် မူပိုင်ခွင့် လွှဲပြောင်းပေးအပ်ခြင်း - စည်းကမ်းများ (၁) လူပုဂ္ဂိုလ်တစ်ဦးတည်းဖြစ်စေ၊ အစုအဖွဲ့ နှင့်ဖြစ်စေ ယှဉ်ပြိုင်နိုင်သည်။
(၂) တစ်ဦး သို့မဟုတ် တစ်ဖွဲ့လျှင် ပြိုင်ပွဲဝင် ပုံစံ တစ်ခုသာ တင်ပြယှဉ်ပြိုင်ရမည်။
တစ်ကြိမ်ထက် ပို၍ တင်ပြပါက၊ ပထမဆုံး တင်ပြသည့်ပုံစံကိုသာ အတည်ယူမည်။
(၃) ပစ်တိုင်းထောင်အရုပ်ကို အခြေခံသည့် ပုံစံဖြစ်ရမည်။
(၄) ပစ်တိုင်းထောင်ရုပ်သည် အဖို၊ အမ တစ်စုံပါဝင်သော ပုံစံဖြစ်ပြီး၊ အသက်အရွယ် မရွေး ကိုယ်စားပြုသော ပုံစံဖြစ်ရမည်။
(၅) ရန်ကုန်တိုင်းဒေသကြီး၏ ကိုယ်စားပြုအရောင် RGB(136,34,102) #882266 ကို ပင်မ အရောင်အဖြစ် အသုံးပြုရမည်။
(၆) ပုံစံတွင် စကားလုံး၊ အထိမ်းအမှတ် သင်္ကေတနှင့် အရောင်များကို လွတ်လပ်စွာ အသုံးပြုနိုင်ပြီး၊ အသုံးပြုသည့် စကားလုံး၊ အထိမ်းအမှတ် သင်္ကေတနှင့် အရောင်များ၏ အဓိပ္ပာယ်ဖွင့်ဆိုချက်ကို A4 စာတစ်မျက်နှာထက် မကျော်ဘဲ Myanmar3/Pyidaungsu font Size 13 ဖြင့် ရှင်းလင်းတင်ပြရမည်။
(၇) ပုံစံကို (က) အဖြူနောက်ခံ ရောင်စုံပုံ ၊ အဖြူအမဲ (ခ) နောက်ခံအဖြူ ပုံအမဲ၊ (ဂ) နောက်ခံအမဲ ပုံအဖြူ ဖြင့် ပုံ (၃)မျိုး တင်ပြရမည်။
(၈) ရွေးချယ်ခံရသော ပုံစံ၏ မူပိုင်ခွင့်နှင့် Design Source ဖိုင်များကို ကို ရန်ကုန်တိုင်းဒေသကြီး အစိုးရအဖွဲ့သို့ လွှဲပြောင်းပေးရမည်ဖြစ်ပြီး၊ ရန်ကုန်တိုင်းဒေသကြီး အစိုးရအဖွဲ့၏ ကြိုက်နှစ်သက်ရာ နေရာများတွင် အသုံးပြုသွားမည်ဖြစ်သည်။
(၉) ရွေးချယ်ခံရသော ပြိုင်ပွဲဝင်ပုံစံအတွက် ပြိုင်ပွဲဝင်သူကို ရန်ကုန်တိုင်းဒေသကြီး အစိုးရအဖွဲ့က ဆုကြေးအဖြစ် ငွေသိန်းနှစ်ဆယ်ကျပ် (၂,၀၀၀,၀၀၀) ချီးမြှင့်သွားမည်ဖြစ်သည်။
(၁၀) အငြင်းပွားမှု တစုံတရာဖြစ်ပေါ်ပါက၊​ ရန်ကုန်တိုင်းဒေသကြီးအစိုးရ အဖွဲ့၏ ဆုံးဖြတ်ချက်သည် အတည်ဖြစ်သည်။
​ရွေးချယ်ခြင်း ပြိုင်ပွဲဝင်ပုံစံ ၂၁ခုကို ရန်ကုန်တိုင်း​ဒေသကြီးအစိုးရအဖွဲ့၏ တရားဝင်ဝက်ဘ်ဆိုဒ်တွင် ​ဖော်ပြခဲ့ပြီး အများပြည်သူက SMSအပါအဝင် အကဲဖြတ် ​ရွေးချယ်ခဲ့ကြသည်။
ပြိုင်ပွဲဝင်ပုံစံများကို အမှတ်ပေးရာတွင်(၁) အများပြည်သူများ၏ SMS ဆန္ဒမဲ (၄၀%) နှင့်(၂) ရွေးချယ်ရေး ကော်မတီ၏ အမှတ်ပေးမှု (၆၀%) အမှတ်ပေး၍ အဆင့်သတ်မှတ်ကာ ရွေးချယ်သွားမည်ဖြစ်သည်။
ပြိုင်ပွဲဝင်SMSခု​ရေအများဆန္ဒမဲရမှတ်​​ကော်မတီအကဲဖြတ်ရမှတ်စုစု​ပေါင်းရမှတ်J၂၉၆၄၀၃၄၇၄E၁၇၀၂၃၄၅၆၈N၁၁၆၁၆၂၉၄၅R၁၆၅၂၂၁၉၄၁B၄၃၆၃၅၄၁Q၇1၁၃၈၃၉F ၁၁၂ ၁၅၁၉ ၃၄O ၆၇ ၉ ၂၄ ၃၃C ၈၄ ၁၁ ၂၁ ၃၂A ၁၄ ၂ ၂၆ ၂၈P 1၁၀ ၂၅ ၂၅U ၂၆ ၄ ၂၀ ၂၄H ၆၇ ၉ ၁၃ ၂၂L ၅ ၁ ၂၁ ၂၂K ၂ ၀ ၂၀ ၂၀G ၄၃၆၁၄၂၀I၅ ၁၁၅၁၆M၁၀၁၅၁၅S ၁၀၈၈ အနိုင်ရရှိ​​ခြင်း အများပြည်သူ၏ SMSမဲဆန္ဒနှင့် ဆုံးဖြတ်ရာ ပြိုင်ပွဲဝင်အမှတ် (J)မှ အများ SMS ဆန္ဒမဲ (၂၉၆) ခု အမှတ် (၄၀)၊ နှင့် ကော်မတီ၏ အကဲဖြတ် အမှတ် (၃၄) ဖြင့် စုစုပေါင်း အမှတ် (၇၄) ဖြင့် အနိုင်ရရှိသည်။
အဓိပ္ပာယ် ရှင်းလင်းချက် လာဘ်​ကောင်၏ အဓိကအ​ရောင်မှာ ခရမ်း​ရောင်ဖြစ်ကာ ရန်ကုန်တိုင်း​ဒေသကြီး၏ အ​ရောင်လည်းဖြစ်သည်။
ထို့​နောက် ခရမ်း​ရောင်နှင့်လိုက်ဖက်ညီ​သော အနီ​ရောင်၊ အဝါ​ရောင်၊ ဖက်ဖူးစိမ်း​ရောင်နှင့် အသား​ရောင်တို့ကို အဓိကသုံးထားသည်။
ခရမ်း​ရောင်၏အဓိပ္ပာယ်မှာ ဉာဏ်ရည်ဉာဏ်​သွေးမြင့်မားခြင်း၊ ဩဇာအာဏာကြီးမားခြင်းနှင့် တီထွင်ဖန်တီးနိုင်စွမ်းမြင့်မားခြင်းကို ဆိုလိုသည်။
အနီ​ရောင်သည် ရဲရင့်တက်ကြွခြင်း၊ ကြံ့ခိုင်သန်စွမ်းခြင်းဟူ​၍ဖြစ်သည်။
အဝါ​ရောင်သည် ​ပျော်ရွှင်ခြင်း၊ အခွင့်အလမ်း​ပေါခြင်းနှင့် ဖွံ့ဖြိုးခြင်းကို ​ဖော်​ဆောင်ပြီး ဖက်ဖူးစိမ်းမှာ စိမ်းလန်းစို​ပြေခြင်းနှင့် လန်းဆန်းတက်ကြွခြင်းဖြစ်သည်။
အသား​ရောင်သည် နူးညံ့သိမ်​မွေ့ခြင်းနှင့် သဘာဝဆန်ခြင်းဖြစ်သည်။
လာဘ်​ကောင်တွင် အထီး၊အမ ၂​ကောင်ပါဝင်ပြီး အမသည် အထီးထက် ခန္ဓါကိုယ်အချိုးအစား ​အနည်းငယ်သေးသည်။
​ခေါင်း​ပေါ်တွင်ရှိ​သော သရဖူပုံသဏ္ဌာန်​ခေါင်း​ဆောင်းမှာ ရန်ကုန်မြို့​တော်ခန်းမ၏ ​ပင်မခေါင်မိုးပုံစံဖြစ်သည်။
သရဖူ​ခေါင်း​ဆောင်းသည် အသစ်တဖန်ပြန်လည်​မွေးဖွားခြင်းနှင့် ဩဇာအာဏာကြီးမားခြင်းကို ​ပေါ်လွင်​စေ၍ လက်ရှိရန်ကုန်တိုင်း၏ ပုံရိပ်ကို ပိုမို​ပေါ်လွင်​စေသည်။
အမ၏ဆံပင်ပုံစံမှာ မြန်မာအမျိုးသမီးများ တွင်ကျယ်စွာထုံး​လေ့ရှိသည့် ဆံထုံးကြီးပုံစံဖြစ်ကာ ရန်ကုန်တိုင်းအလံတွင်ပါဝင်​သော ကြယ်နီကို ပန်ဆင်ထားသည်။
လာဘ်​ကောင်၏မျက်နှာကို မြန်မာ့လူ​နေမှုအသိုင်းအဝိုင်းနှင့် ကိုက်ညီ​အောင်ဖန်တီးထားပြီး သနပ်ခါးကို လိမ်းထားသည်။
အသက်အရွယ်မ​ရွေး ကိုယ်စားပြုနိုင်​​သော ပုံသဏ္ဌာန်ဖြစ်သည်။
ဝမ်းဗိုက်တွင် ဟိုတယ်နှင့်ခရီးသွားလာ​ရေးဝန်ကြီးဌာနနှင့် ရန်ကုန်တိုင်းအလံတွင်ပါဝင်​သော အစိမ်း​ရောင်စပါးနှံ အခက်များ တစ်ဖက်တစ်ချက်တွင် ပါရှိသည်။
စပါးနှံသည် မြန်မာတို့၏ အဓိကအထိမ်းအမှတ်တစ်ခုဖြစ်ပြီး ဆန်​ရေစပါး​ပေါများခြင်းနှင့် စား​ရေးရိက္ခါဖူလုံခြင်းဖြစ်သည်။
စပါးနှံများ၏​အောက်တွင် အဝါ​ရောင်အသည်းပုံပါပြီး ရန်ကုန်မြို့သည် မြန်မာနိုင်ငံ၏ အသည်းနှလုံး (Yangon:Heart of Myanmar)စကားစုနှင့် လိုက်​လျောညီ​ထွေမှုရှိရန် ​ရေးဆွဲထားသည်။
ခန်းဆိုင်းလေဆိပ်ဘူတာ (関西空港駅 ခန်းဆိုင်းခူးခိုး - အဲခိ ) သည် ဂျပန်နိုင်ငံ၊ အိုဆာကာခရိုင်၊ ဆင်းနန်းတိုင်း၊ တဂျိရိမြို့တွင် တည်ရှိသည့် ဘူတာတစ်ခု ဖြစ်သည်။
မငေးဆရာတော်သည် ဆဋ္ဌသံဃာသယနာတွင် ပါဝင်ခဲ့သည့် သက်တော်အကြီးဆုံး ရဟန်းတော် ဖြစ်သည်။
ဆရာတော်သည် ကျမ်းစာအုပ်များကိုလည်း ရေးသားပြုစုတော်မူခဲ့သည်။
ဘဝ ဆရာတော်ကို ၁၂၂၆ ခုနှစ်၊ ပြာသိုလပြည့်ကျော် ၁၀ ရက်နေ့တွင် မြင်းခြံခရိုင်၊ ကျောက်ပန်းတောင်း အရှေ့ဘက် ဆင်ခေါင်းရွာ၌ ဖွားမြင်ခဲ့သည်။
မိဘနှစ်ပါးမှာ ဦးရွှေလှ - ဒေါ်ထိမ်း ဖြစ်သည်။
အသက် ၁၂ နှစ်အရွယ်တွင် ရှင်သာမဏေပြုခဲ့ပြီး မန္တလေးမြို့သို့ ကြွတော်မူခဲ့ကာ စလင်းဆရာတော်၊ စံကျောင်းဆရာတော်များထံတွင် ပညာသင်ကြားခဲ့သည်။
ထို့နောက်တွင် တောင်ခွင်သာသနာပိုင်ဆရာတော်ထံတွင် ပညာဆက်လက်သင်ကြား၍ ရဟန်းပြုခဲ့သည်။
မန္တလေးမြို့တွင် ငါးဝါတိုင် စာပို့ချပြီးနောက် လက်ပန်တန်းမြို့နယ်၊ သိုက်ဝါချောင်းရွာတွင် ၁၀ နှစ်ကျော် သီတင်းသုံးခဲ့သည်။
၁၂၆၁ ခုနှစ်တွင် ကျိုက်လတ်မြို့၊ ကွမ်းပေါက်ပိုင် မငေးကျောင်းသို့ ပြောင်းရွှေ့သီတင်းသုံးခဲ့သည်။
ဆရာတော်သည် ဆဋ္ဌသံဃာယနာတွင် ပါဝင်ခဲ့ပြီး သက်တော်အကြီးဆုံး ဆရာတော်ဖြစ်ခဲ့သည်။
ပျံလွန်တော်မူခြင်း ဆရာတော်သည် ၁၃၁၆ ခုနှစ်၊ တန်ဆောင်မုန်းလပြည့်ကျော် ၁ ရက်နေ့တွင် ပျံလွန်တော်မူခဲ့သည်။
ဗုဒ္ဓါဒိဂုဏဝန္ဒနာ ပုညကြိယာဒီပနီ အရိယုပေါသထစာတမ်း ဓမ္မစကြာနိသျ အနတ္တလက္ခဏသုတ်နိသျ ကိုးကား Category:ဗုဒ္ဓဘာသာရဟန်းများ ကဏ္ဍ:၁၉၅၄ ကွယ်လွန်သူများ။
မယ်မြန်မာ အပြည်ပြည်ဆိုင်ရာ သည် နိုင်ငံတကာအလှမယ်ပြိုင်ပွဲများသို့ သွားရောက်ယှဉ်ပြိုင်သော မြန်မာပြည်ကိုယ်စားပြုအလှမယ်များကို ရည်ညွှန်းသောခေါင်းစဉ်တခုဖြစ်သည်။
သမိုင်းကြောင်း ၂၀၁၂ခုနှစ်မှ စတင်ပြီး မြန်မာနိုင်ငံ၌ ရှေ့ဆောင်ပြီး လွတ်လပ်သောအမျိုးသားအလှမယ်ပြိုင်ပွဲတခုဖြစ်လာခဲ့သည်။
ထိုနှစ်မှာပဲ မြန်မာနိုင်ငံမှ အလှမယ် နန်းခင်ဇေယျာက မယ်အပြည်ပြည်ဆိုင်ရာ၂၀၁၂ အလှမယ်ပြိုင်ပွဲသို့ ဝင်ရောက်ယှဉ်ပြိုင်ခဲ့သည်။
ထိုယှဉ်ပြိုင်မှုမှာ မယ်အပြည်ပြည်ဆိုင်ရာ အလှမယ်ပြိုင်ပွဲသို့ ၁၉၆၁ခုနှစ်နောက်ပိုင်း ပထမဆုံးအကြိမ်ပါဝင်ခဲ့ခြင်းဖြစ်သည်။
မယ်စကြာ၀ဠာမြန်မာ ခေါ် မယ်မြန်မာ ဖွဲ့စည်းတည်ထောင်ခြင်းမပြုမီက မြန်မာ့အလှမယ်ပြိုင်ပွဲ၏ အမည်မှာ မယ်ဗမာ ဖြစ်သည်။
(၂၀၁၀ မတ် ၃) "မြန်မာ့ကာယဗလ၊ ကာယအလှနှင့် မောင်မြန်မာ၊ မယ်မြန်မာ နောက်ခံသမိုင်း "။
စီးပွားရေး သတင်းဂျာနယ်။
၁၉၆၁ခုနှစ် မှာ ထိုမယ်ဗမာ ပြိုင်ပွဲမှ မယ်အပြည်ပြည်ဆိုင်ရာအလှမယ်ပြိုင်ပွဲသို့ စေလွှတ်ယှဉ်ပြိုင်စေခဲ့သည်။
အနိုင်ရရှိသူများ မယ်မြန်မာ အပြည်ပြည်ဆိုင်ရာ ခုနှစ်မယ်မြန်မာ အပြည်ပြည်ဆိုင်ရာကိုယ်စားပြုမြို့နေရာပြိုင်ပွဲဝင် ၂၀၂၃ ၂၀၁၉-၂၀ ကိုရိုနာဗိုင်းရပ်စ် ဖြစ်ပွားမှုကြောင့် ပွဲကျင်းပနိုင်ခြင်းမရှိ (၂၀၂၀-၂၂) ၂၀၁၉ ခင်ဥမ္မာမြင့် တောင်ကြီးNovotel Yangon Max၂၀ ၂၀၁၈ မေယု‌ေခတ်တာ ရန်ကုန် ၂၀ ၂၀၁၇ စဝ်ယွန်းဝတီဦး တောင်ကြီး ၃၀ ၂၀၁၆ အင်ကြင်းထူး မန္တလေး အမျိုးသားဇာတ်ရုံ (ရန်ကုန်)၂၀ ၂၀၁၅ အမရာငြိမ်း ရန်ကုန်၂၀၂၀၁၄ခင်ဝေဖြိုးဟန်(ရုပ်သိမ်းခြင်း) ရန်ကုန်၂၀မေဘရဏီသော်(တင်မြှောက်ခြင်း) ရန်ကုန် ၂၀၁၃ ဂုဏ်ရည်အေးကျော် မန္တလေးမရမ်းကုန်းမြို့နယ် ၂၀ ၂၀၁၂ နန်းခင်ဇေယျာ တောင်ကြီး Myanmar Convention Center ၂၀ Runner-Up ရရှိသူများ ခုနှစ်FirstSecondThirdFourth၂၀၁၉မျိုးသီရိကို ရန်ကုန်ယမုံ ရန်ကုန်အယ်လီနာဝင်း ရန်ကုန်ဝင်းလဲ့မွန် ရန်ကုန် ၂၀၁၈Poe Aeint Zin ရန်ကုန်နေချစ်ထွန်း ရန်ကုန်ပိုပိုထွန်း ရန်ကုန်Thel Thel Su Nyein စစ်ကိုင်း ၂၀၁၇ထွန်းပလဲရတနာ ရန်ကုန်အိကေဇင်သန်း ရန်ကုန်ဆုချီးမြင့်ခြင်း မရှိပါ ၂၀၁၆တင်စန္ဒာမျိုး ရန်ကုန်နေကြာခင်ခင် ရန်ကုန် ၂၀၁၅Thada Maria ရန်ကုန်ခွန်းနန်း ရန်ကုန်၂၀၁၄မေဘရဏီသော်(တင်မြှောက်ခြင်း) ရန်ကုန်Thadar Mariah ရန်ကုန် ၂၀၁၃ဇွန်သံစဉ် ရန်ကုန်ဆွိတီကို ရန်ကုန် ၂၀၁၂ Swan Yee Htun ရန်ကုန်အေးချမ်းမိုး ရန်ကုန် နိုင်ငံတကာပြိုင်ပွဲ မယ်အပြည်ပြည်ဆိုင်ရာ ခုနှစ်မြို့/ခရိုင်ကိုယ်စားပြုသူ၏ အမည်ခေါင်းစဉ်နေရာရှိမှုအထူးဆုများ ၂၀၁၂ တောင်ကြီးနန်းခင်ဇေယျာမယ်မြန်မာ အပြည်ပြည်ဆိုင်ရာ ၂၀၁၂ နေရာမရရှိ Miss Internet မယ်ဗမာ ယခင်က မယ်အပြည်ပြည်ဆိုင်ရာ ပြိုင်ပွဲသို့ မြန်မာကိုယ်စားပြု အဖြစ် သွားရောက် ယှဉ်ပြိုင်ရန် မယ်ဗမာ ပြိုင်ပွဲ မှကိုယ်စားပြုရွေးချယ်ခဲ့သည်။
ခုနှစ်မြို့/ခရိုင်ကိုယ်စားပြုသူ၏ အမည်ခေါင်းစဉ်နေရာရှိမှုအထူးဆုများ ၁၉၆၁ ရန်ကုန် မနီပု မယ်ဗမာ အပြည်ပြည်ဆိုင်ရာ ၁၉၆၁ နေရာမရရှိ International pageants Color key Miss International YearRepresentative's NameRepresentedPlacementSpecial Awards 2018 May Yu KhatarYangon Unplaced 2017 Sao Yoon Wadi OoTaunggyi Unplaced 2016 Inngyin HtooMandalay Unplaced 2015 Emerald NyeinYangon Unplaced 2014May Barani ThawYangon Unplaced 2013 Gonyi Aye KyawMandalay Unplaced 1961 Minnie PuYangon Unplaced Notes : Miss Myanmar International 2012, Nang Khin Zay Yar participated in Miss International 2012 which is in Okinawa. This is the first time Myanmar competed in an international beauty pageant since 1961. The Final was on October 21, 2012. The reigning Miss Myanmar International 2014, Khin Wai Phyo Han did not compete at Miss International, since she did not meet the age requirements stipulated by the pageant. May Bayani Thaw was appointed to compete at Miss International 2014, She is Miss Myanmar International 2014 1st runner-up. ကိုးကား ပြင်ပလင့်ခ်များ Official site Category:မြန်မာနိုင်ငံရှိ အလှမယ်ပြိုင်ပွဲများ Category:မြန်မာနိုင်ငံရှိ ဖျော်ဖြေရေး ဖြစ်ရပ်များ။